एस.के. मिश्रा ने ये भी बताया कि मुख्यमंत्री ट्रेन से रीवा और सतना के इलाके में पहुंचे। जहां पर यह घटना हुई है, उस जगह हालात दूसरे थे। हेलीपेड ऊंची जगह पर था, जनता दूसरी ओर थी। बीच में नदी बह रही थी। जेड प्लस सुरक्षा प्राप्त मुख्यमंत्री जनता से मिलकर उनका दु:ख दर्द जानना और उन्हें सांत्वना देना चाहते थे। लेकिन नदी पार करने में जटिलता व जोखिम का कोई अंदाजा मुख्यमंत्री को नहीं था। किसी तरह की कोई आशंका नहीं रहे, इसलिए सुरक्षाकर्मियों ने उन्हें गोद में उठाकर जनता तक पहुंचाया।